11b26e5c82d4bd81e525ca52c05e20f5
Τι είναι οι μαύροι κύκλοι στα μάτια;
matakia.gr
2020.05
Με τον όρο **μαύροι κύκλοι** εννοούμε την υπερμελάγχρωσηπου περιγράφεται με τη μορφή **κηλίδων γύρω από τα μάτια**, καθιστώντας όλη την γύρω περιοχή ιδιαίτερα κουρασμένη.


Οι μαύροι κύκλοι στα μάτια εμφανίζονται και στους άντρες και στις γυναίκες, με μια προτίμηση στο γυναικείο φύλο. Είναι ένα πολύ συχνό φαινόμενο, το δεύτερο σε συχνότητα που ανήκει στις δερματοπάθειες. 


Έχουν να κάνουν με όλο το φάσμα των ηλικιών και τα αίτια τους είναι πολλά και διαφορετικά μεταξύ τους. Επιστημονικά ονομάζονται **περιοφθαλμική υπερμελάγχρωση**. 


1b636d78aff180d520828b3850ec799d
Γιατί εμφανίζονται οι μαύροι κύκλοι;
matakia.gr
2020.05
Έχουν να κάνουν με όλο το φάσμα των ηλικιών και τα αίτια τους είναι πολλά και διαφορετικά μεταξύ τους. Επιστημονικά ονομάζονται **περιοφθαλμική υπερμελάγχρωση**. 


eb677557e79fd1fa3adc57b159ec6026
Ποια είναι τα αίτια των μαύρων κύκλων;
matakia.gr
2020.05
Οι μαύροι κύκλοι κάτω από τα μάτια έχουν διάφορες αιτίες εμφάνισης όπως:


* **Η έλλειψη ύπνου.** Μαζί με την έλλειψη ύπνου παίζει ρόλο και η λάθος στάση ύπνου. Ο καλύτερος τρόπος είναι να κοιμάστε ανάσκελα ή να προσθέσετε κι ένα δεύτερο μαξιλάρι.
* **Η ηλικία.** Και σε αυτήν την περίπτωση ο χρόνος είναι εχθρός. Όσο μεγαλώνουμε το δέρμα μας χάνει κολλαγόνο με συνέπεια να γίνεται ημιδιαφανές και να φαίνονται οι διευρυμένες φλέβες κάτω από αυτό.
* **Ο τρόπος ζωής.** Το αλκοόλ, το τσιγάρο, η χρήση τοξικών ουσιών, τα ξενύχτια προκαλώντας έλλειψη οξυγόνου στο αίμα, ευθύνονται κατά πολύ για τη δημιουργία μαύρων κύκλων.
* **Η έκθεση μπροστά σε οθόνες.** Η πολύωρη [χρήση ηλεκτρονικού υπολογιστή](https://www.matakia.gr/ygeia-mation/tropoi-na-prostatepsete-ta-matia-sas-apo-tin-othoni-tou-upologisti/), tablet, κτλ προκαλούν κούραση στα μάτια και στην περιοχή γύρω από αυτά.
* **Η αφυδάτωση.** Εάν δεν ενυδατώνεται σε τακτά χρονικά διαστήματα ο οργανισμός είναι πιθανό να εμφανίσει μαύρους κύκλους.
* **Η κατακράτηση υγρών.** Ευθύνεται πολλές φορές για τα [πρησμένα μάτια](https://www.matakia.gr/ygeia-mation/prismena-matia/) και ενδέχεται να προκαλέσει σκιές κάτω από αυτά.
* **Η κακή κυκλοφορία του αίματος.**
* **Ορμονικές ανισσόροπες,** όπως η εμμηνόπαυση, η εγκυμοσύνη κ.α.
* **Η χρήση ορισμένων φαρμάκων,** τα οποία προκαλούν τη διαστολή των αιμοφόρων αγγείων.
* **Το επαναλαμβανόμενο τρίψιμο των ματιών.** Τρίβοντας επίμονα τους οφθαλμούς, η κίνηση αυτή κρύβει τον κίνδυνο να σπάσουν μικρά αγγεία στην περιοχή και να προκληθεί πρήξιμο.
* **Οι δερματίτιδες,** από κακή χρήση καλλυντικών προϊόντων ή και ακατάλληλων οφθαλμολογικών κρεμών.
* **Οι διατροφικές συνήθειες.** Η έλλειψη μεταλλικών στοιχείων και βιταμινών είναι ένας από τους βασικούς παράγοντες που ευνοούν την εμφάνιση μαύρων κύκλων κάτω από τα μάτια.
* **Η κακή ψυχολογία.** Το άγχος, οι ευσυγκίνητες καταστάσεις και το στρες συμβάλλουν κι αυτά στη δημιουργία μαύρων κύκλων στα μάτια.
* **Κάποια παθολογικά αίτια.**
* **Το περιβάλλον, και η ατμόσφαιρα** που προκαλούν τις εποχικές αλλεργίες.
* **Τοπικά νοσήματα,** όπως είναι οι λοιμώξεις.
* **Συστηματικά νοσήματα,** όπως είναι τα νεοπλάσματα, αυτοάνοσα κλπ.
* **Το έκζεμα,** που προκαλείται από ερεθιστικές ουσίες, όπως είναι τα υφάσματα, σαπούνια ακόμη κι από τροφές.
* **Η κληρονομικότητα.** Η κληρονόμηση δηλαδή τύπου δέρματος με ροπή στους μαύρους κύκλους.

63280f027e4ef339b56cb14f7f71be09
Προληπτικές συμβουλές για να αποφύγετε τους μαύρους κύκλους
matakia.gr
2020.05
Παρακάτω θα βρείτε χρήσιμες συμβουλές για να αποφύγετε τους ενοχλητικούς μαύρους κύκλους.


* Προσθέστε στο καθημερινό σας διαιτολόγιο τροφές πλούσιες σε **σίδηρο και βιταμίνη Β12.** Προϊόντα ζωικής προέλευσης, όσπρια, αλεύρι ολικής, κακάο, ξερά σύκα και δαμάσκηνα, σαρδέλες, μύδια, σουπιά, ρέγγα, γαρίδες, αμύγδαλα, κάσιους, φιστίκια, ηλίοσπορους. Επίσης υψηλή συγκέντρωση σιδήρου υπάρχει και στα μυρωδικά αλλά και στα καρυκεύματα.
* Εντάξτε στη διατροφή σας **τρόφιμα** **πλούσια σε κάλιο**, **φολικό οξύ**, **βιταμίνη Ε** και **βιταμίνες** τουσυμπλέγματος **Β**. Ελαιόλαδο, μανιτάρια, αβοκάντο, πατάτα, φρούτα και λαχανικά.
* Μην αμελείτε να **πίνετε νερό**. Ενυδατώστε τον οργανισμό σας και την επιδερμίδα σας!
* Πίνετε φυσικούς **χυμούς φρούτων**.
* **Αποφύγετε τις σοκολάτες, τα γλυκά και το αλάτι.**
* **Μην εκτίθεστε** πολλές ώρες την μέρα **στον ήλιο** και μάλιστα χωρίς προστασία.
* **Κοιμηθείτε 7 με 8 ώρες την ημέρα**.

9a2a38fa59c3dd1f7b012832607e2739
Αντιμετώπιση των μαύρων κύκλων με 12 σπιτικές συνταγές
matakia.gr
2020.05
Πως φεύγουν οι μαύροι κύκλοι; Αυτή είναι το πιο συχνό ερώτημα που έχουν τα ατόμα που βασανίζονται από αυτό το φαινόμενο. Υπάρχουν διάφοροι τρόποι φυσικής αντιμετώπισης των μάυρων κύκλων.


Η αντιμετώπιση των μάυρων κύκλων στα μάτια μπορεί να γίνει με υλικά που βρίσκονται σε κάποιο από τα ντουλάπια της κουζίνας σας:


1. **Το Αγγούρι.** Γνωστό για την μεγάλη περιεκτικότητά του σε νερό και βιταμίνη Κ. Η πιο παλιά, γνωστή και δοκιμασμένη συνταγή που κάνει θαύματα. Κόψτε δυο φέτες αγγουριού και τοποθετείστε τις στην περιοχή των ματιών για **15 – 25 λεπτά.** Το ίδιο μπορείτε να κάνετε με 2 φέτες **πατάτας ή αβοκάντο**. Ξεπλένετε με κρύο νερό.
2. **Ο Χυμός πατάτας.** Βάλτε στον αποχυμωτή δυο πατάτες και με το χυμό τους κάντε κομπρέσες.
3. **Το Αμυγδαλέλαιο.** Ρίξτε λίγες σταγόνες στα ακροδάχτυλά σας και κάντε απαλό μασάζ στην περιοχή γύρω από τα μάτια. Σε λίγες εβδομάδες θα δείτε αποτελέσματα θεαματικά. Μην ξεπλένετε το πρόσωπό σας. Αφήστε το έλαιο να δράσει καθ’ όλη τη διάρκεια της νύχτας.
4. **Ο Καφές.** Κάντε κομπρέσες με παγωμένο καφέ και τα μάτια σας θα δείξουν άμεσα πολύ πιο ξεκούραστα. Η καφεΐνη τονώνει και διεγείρει την κυκλοφορία.
5. **Το Νερό βρύσης ή κρύο νερό.** Η πιο απλή σπιτική συνταγή. Βρέξτε βαμβακάκια με πόσιμο νερό βρύσης και κάντε καθημερινά, συχνές κομπρέσες.
6. **Το Γάλα.** Βουτήξτε σφουγγαράκια μέσα στο γάλα, που θα πρέπει να είναι κρύο, στραγγίστε τα και τοποθετήστε τα σαν κομπρέσες στα μάτια σας. Αφήστε τα για **15 λεπτά** και ξεπλύνετε το πρόσωπό σας με χλιαρό νερό.
7. **Το Ροδόνερο.** Τα πέταλα του τριαντάφυλλου χρησιμοποιούνται τόσο για την παρασκευή καλλυντικών, όσο και ως θεραπευτικά μέσα για πολλές παθήσεις.Βουτήξτε σε ροδόνερο βαμβακάκια και αφήστε τις κομπρέσες στην περιοχή γύρω από τα μάτια για περίπου **15 λεπτά.** Επαναλάβετε συχνά.
8. **Ο Μαϊντανός.** Σε μια λεκάνη με ζεστό νερό ρίξτε ψιλοκομμένο μαϊντανό. Ανακατέψτε καλά, βρέξτε ένα βαμβάκι και τοποθετήστε στην περιοχή που σας ενδιαφέρει.
9. **Το Πράσινο τσάι.** Το τσάι είναι γνωστό για τις αντιοξειδωτικές ικανότητές του και τις ευεργετικές του ουσίες.Βράστε δυο φακελάκια από πράσινο τσάι σε νερό κι αφού βράσουν, στραγγίστε τα και αφήστε τα στην κατάψυξη για ώρες. Εφαρμόστε στα μάτια σας για **15- 20 περίπου λεπτά.** Ξεπλένετε πρώτα με λίγο χλιαρό και μετά με κρύο νερό.
10. **Η Μαγειρική σόδα.** Σε μια κούπα με χαμομήλι ή μόνο με χλιαρό νερό ρίξτε ένα κουταλάκι του γλυκού μαγειρική σόδα. Ανακατέψτε καλά. Βουτήξτε στο υγρό διάλυμα ένα κομμάτι βαμβάκι, εφαρμόστε στην περιοχή γύρω από τα μάτια σας και αφήστε το να δράσει για **15 με 25 λεπτά.** Ξεπλύνετε το πρόσωπό σας.
11. **Ο Χυμός λεμονιού.** Το λεμόνι είναι άκρως θεραπευτικό για το δέρμα, περιέχει βιταμίνη c και είναι υψηλής συγκέντρωσης σε οξέα. Βουτήξτε ένα βαμβάκι σε χυμό λεμονιού και αφήστε το στο δέρμα σας στην περιοχή κάτω από τα μάτια, όχι για περισσότερο από **5 λεπτά** την κάθε φορά. Ξεπλένετε το πρόσωπό σας με άφθονο κρύο νερό. **tip.** Μπορείτε να αναμίξετε το χυμό του λεμονιού με κουρκουμά, τομάτα ή ακόμη και πολτοποιημένες φακές για ακόμα καλύτερα αποτελέσματα.
12. Χρησιμοποιείστε απλά ένα **κουτάλι.** Βάλτε στην κατάψυξη 2 κουτάλια της σούπας κι αφήστε τα εκεί για **20 λεπτά.** Τοποθετήστε τα στην περιοχή με την κοίλη πλευρά στο δέρμα γύρω από τα μάτια. Αφήστε τα ώσπου να ζεσταθούν. Το αποτέλεσμα είναι άμεσο, γιατί δημιουργείτε με τον τρόπο αυτό ένα σοκ στο δέρμα σας, καθώς τοπικά πάντα η θερμοκρασία του αλλάζει.

aa670576903a7a707d2b25f06ee1a50f
Άλλοι τρόποι θεραπείας των μαύρων κύκλων στα μάτια
matakia.gr
2020.05
Εκτός βέβαια από τις σπιτικές λύσεις που αναζωογονούν το δέρμα, μειώνουν ή και διώχνουν τους μαύρους κύκλους κάτω από τα μάτια, υπάρχουν και άλλοι μη φυσικοί τρόποι θεραπείας.


* **Καλλυντικές** **Κρέμες**. Κυκλοφορούν στην αγορά και είναι πλούσιες σε βιταμίνες c και Ε. Επίσης κρέμες πλούσιες σε καφεΐνη για σύσφιξη των αγγείων και πολλές **κηραλοιφές.** Συγκεντρώσαμε μια λίστα με τις πιο [θαυματουργές κρέμες ματιών](https://www.matakia.gr/odigos-agoras/proionta-matia/thaumatourges-kremes-mation/) για όλες της ηλικίες. Εάν πάλι είστε πάνω από 40, έχουμε βρει τις καλύτερες [αντιρυτιδικές κρεμες ματιων για 40+](https://www.matakia.gr/odigos-agoras/proionta-matia/antirytidikes-kremes-mation-40/).
* **Χρήση λέιζερ**. Οι μαύροι κύκλοι έχουν μελετηθεί αρκετά και από τους ειδικούς της αισθητικής ιατρικής. Υπάρχει η δυνατότητα χρήσης λέιζερ προκειμένου να ελαττωθεί το πλούσιο αγγειακό πλέγμα και ένα άλλο λέιζερ για τη μελανίνη, το οποίο είναι ειδικό να αφαιρεί χρωστικά στοιχεία.
* **Μέθοδοι αποχρωματισμού**. Υπάρχουν πλέον θεραπευτικές διαδικασίες με ειδικές λευκαντικές κρέμες, όπως επίσης θεραπευτικές αγωγές για ανάπλαση με ένα ελαφρύ ή ένα πιο εξειδικευμένο **χημικό peeling**. Ακόμη, η μέθοδος της **μικροδερμοαπόξεσης** αποτελεί μια από τις πλέον σύγχρονες μεθόδους για την θεραπεία των μαύρων κύκλων.
* [carboxytherapy](https://www.healthline.com/health/carboxytherapy). Ακόμη ένας τρόπος θεραπείας για τους μαύρους κύκλους. Είναι μια τεχνική κατά την οποία εγχύεται με μια μικρή βελόνα ιατρικό αέριο-διοξείδιο του άνθρακα στην περιοχή που μας ενδιαφέρει. Διαρκεί λίγα λεπτά και χρειάζονται περίπου 6 συνεδρίες ανά 10 μέρες περίπου για να δοθεί οριστική λύση στο πρόβλημα.
* **Ενέσιμα εμφυτεύματα**. Σοβαρή λύση στο πρόβλημα των μαύρων κύκλων έρχονται να δώσουν και τα ενέσιμα εμφυτεύματα τα οποία περιέχουν υαλουρονικό οξύ.
* **Χειρουργική** **επέμβαση**. Οι μαύροι κύκλοι αντιμετωπίζονται επίσης με επέμβαση χειρουργική,την γνωστή **βλεφαροπλαστική**. Είναι μια επέμβαση που απαλλάσσει από τους μαύρους κύκλους, ενέχει όμως ο κίνδυνος να ξανακάνουν την εμφάνισή τους μετά από κάποια χρόνια.


Σε κάποιες περιπτώσεις ίσως ο ενδιαφερόμενος να χρειαστεί συνδυασμό θεραπειών για να απαλλαγεί από το πρόβλημα. Αυτό θα το συζητήσει και θα πάρει απόφαση ο πάσχων μετά και από την καθοδήγηση του ιατρού του.

